
ДО 
ОБЩИНСКИ СЪВЕТ
ГР. ПОМОРИЕ

ДОКЛАДНА ЗАПИСКА
от  
ИВАН АЛЕКСИЕВ - КМЕТ НА ОБЩИНА ПОМОРИЕ

ОТНОСНО: Даване на съгласие за увеличаване на капитала на „МБАЛ Поморие“ ЕООД, с ЕИК 102618523, чрез извършване на апортна вноска на сгради и приемане на нов съдружник.

	УВАЖАЕМИ  ГОСПОЖИ И ГОСПОДА ОБЩИНСКИ СЪВЕТНИЦИ,
Със свое решение №646/30.09.2025 г., обективирано в Протокол №37/30.09.2025 г., Общински съвет Поморие с единодушие е оправомощил Кмета на Община Поморие да проведе преговори с потенциални партньори за осъществяване на съвместно сътрудничество в „МНОГОПРОФИЛНА БОЛНИЦА ЗА АКТИВНО ЛЕЧЕНИЕ- ПОМОРИЕ“ ЕООД със срок за преговорите до 31.12.2025 г.. Решението е мотивирано с цел осигуряване на здравето на гражданите и защита на особено важни и обществени интереси.
„МНОГОПРОФИЛНА БОЛНИЦА ЗА АКТИВНО ЛЕЧЕНИЕ- ПОМОРИЕ“ ЕООД, с ЕИК 102618523 е търговско дружество, регистрирано като лечебно заведение по реда на Закона за лечебните заведения, чийто собственик на 100 % от капитала е Община Поморие. Капиталът на дружеството е в размер на 3 153 690.00 лв., от които извършен апорт на вземане, представляващо допълнителна парична вноска, предоставена от община Поморие на "МБАЛ Поморие" ЕООД на стойност 2 850 690.00 лв..
[bookmark: _Hlk216780702]„МБАЛ Поморие“ ЕООД извършва дейността си в сгради, които са собственост на Община Поморие. Сградите по описане на акта за общинска собственост са както следва: 
[bookmark: _Hlk216783466]- СГРАДА, площ: 3 611,82 (три хиляди шестстотин и единадесет цяло и осемдесет и два) кв.м., Здравно заведение – ПОЛИКЛИНИКА – 3611,82/3693  (три хиляди шестстотин и единадесет цяло и осемдесет и две стотни от три хиляди шестстотин деветдесет и три) ид. части от РЗП 3693  (три хиляди шестстотин деветдесет и три) кв.м. от масивна триетажна сграда с идентификатор 57491.501.687.1, построена през 1977г. със ЗП 1231 кв.м.
- СГРАДА, площ: 1 623,00 (хиляда шестстотин двадесет и три) кв.м., Здравно заведение – БОЛНИЦА, масивна триетажна сграда с идентификатор 57491.501.687.2, построена през 1977 г. със ЗП 541 кв.м .
-  СГРАДА, площ: 152,00 (сто петдесет и два) кв.м.,  масивна едноетажна сграда – КОТЕЛНО с идентификатор 57491.501.687.3, построена през 1977 г. със ЗП 152 кв.м .
Сградите са публична общинска собственост, актувани с Акт за публична общинска собственост № 6135 от 09.05.2017 г., вписан в Службата по вписванията- Поморие с вх. рег. № 918 от 17.05.2017 г.,  том 3, № 148, дв. вх. рег. № 914.
Общината е собственик и на поземления имот, върху който са построени сградите. ИМОТЪТ е с идентификатор 57491.501.687 по КК и КР на гр. Поморие, одобрена със заповед № РД-18-36/29.04.2009 на изпълнителния директор на АГКК, при граници на имота: 57491.501.666, 57491.501.688, 57491.501.689, 57491.501.455, 57491.501.469, 57491.501.292.
Общоизвестни са финансовите затруднения,  с които ежегодно се  среща дружеството, съответно Общината.  С цел не само разширяване обхвата на предлаганите медицински услуги и повишаване на качеството на услугите, но и поддържането на сегашната дейност, е необходимо финансиране на дейностите, извършване на ремонти и поддръжка, закупуването на нова апаратура и пр.. В тази връзка именно е и връчения мандат на Кмета на Общината от страна на Общинския съвет, за предприемане на конкретни действия.
В изпълнение на решение  № 646/30.09.2025 г. на Общински съвет Поморие, се проведоха срещи с потенциални партньори в сферата на здравеопазването и предоставянето на висококачествени медицински услуги.
В резултат на тези срещи, се налага извод за начина и условията при които потенциален партньор би приел решение да участва в съвместна с Общината дейност. 
Условията са следните:
Необходимо е да се извърши увеличаване на капитала на „МБАЛ Поморие“ ЕООД, чрез извършване на непарична вноска в капитала на дружеството на сградите от Община Поморие /без поземления имот/ срещу записване на нови дялове и приемане на нов съдружник на основание чл.148, ал.1, т.3 от Търговския закон – потенциален партньор /ПП/.
Разпределението на дружествените дялове след увеличението на капитала следва да бъде в съотношение 51 % за Община Поморие и 49 % за ПП.
Стойността на непаричната вноска -апротираните сгради следва да бъде изчислена по предвидения в чл.72, ал. 2  от Търговския закон ред, от три вещи лица- експерти оценители.
На база на оценените сгради следва да се изчисли стойността на която отговарят 49-тте % собственост на новия съдружник ПП от капитала на „МБАЛ Поморие“ ЕООД. Тази сума следва да бъде внесена от ПП по сметка на дружеството и с нея ще разполага „МБАЛ Поморие“ ЕООД.
За целите на горното е необходима промяна в характера на собствеността на сградите от публична в частна общинска собственост.
След извършване на оценката на непаричната вноска и определяне на новия съдружник, Общински съвет Поморие следва да гласува окончателно решение за приемането на изменения дружествен договор с извършваните промени.
Предвид гореизложеното и на основание чл. 21, ал. 1, т. 8 и т.9 от ЗМСМА, чл.137, ал.1 т. 4 и чл. 148, ал.1, т.1 и т.3 от Търговския закон, чл.6, ал.1 от Закона за общинската собственост, във връзка с решение №646/30.09.2025 г., обективирано в Протокол №37/30.09.2025 г., на Общински съвет Поморие предлагам Общински съвет Поморие да вземе следните: 

РЕШЕНИЯ:
На основание чл. 21, ал. 1, т. 8 и т. 9 от ЗМСМА, чл.137, ал.1 т. 4 и чл. 148, ал.1, т.1 и т.3 от Търговския закон, чл.6, ал.1 от Закона за общинската собственост, във връзка с решение №646/30.09.2025 г., обективирано в Протокол №37/30.09.2025 г., на Общински съвет Поморие, Общински съвет Поморие:
	1. Променя характера на собствеността от публична в частна на недвижимите имоти, описани в Акт за публична общинска собственост № 6135 от 09.05.2017 г., вписан в Службата по вписванията- Поморие с вх. рег. № 918 от 17.05.2017 г.,  том 3, № 148, дв. вх. рег. № 914:
- СГРАДА, площ: 3 611,82 (три хиляди шестстотин и единадесет цяло и осемдесет и два) кв.м., Здравно заведение – ПОЛИКЛИНИКА – 3611,82/3693  (три хиляди шестстотин и единадесет цяло и осемдесет и две стотни от три хиляди шестстотин деветдесет и три) ид. части от РЗП 3693  (три хиляди шестстотин деветдесет и три) кв.м. от масивна триетажна сграда с идентификатор 57491.501.687.1, построена през 1977г. със ЗП 1231 кв.м.
- СГРАДА, площ: 1 623,00 (хиляда шестстотин двадесет и три) кв.м., Здравно заведение – БОЛНИЦА, масивна триетажна сграда с идентификатор 57491.501.687.2, построена през 1977 г. със ЗП 541 кв.м .
-  СГРАДА, площ: 152,00 (сто петдесет и два) кв.м.,  масивна едноетажна сграда – КОТЕЛНО с идентификатор 57491.501.687.3, построена през 1977 г. със ЗП 152 кв.м.
	2. Започва процедура по увеличаване капитала на „МНОГОПРОФИЛНА БОЛНИЦА ЗА АКТИВНО ЛЕЧЕНИЕ- ПОМОРИЕ“ ЕООД, с ЕИК 102618523, чрез извършване на непарична вноска на описаните в предходната т.1 недвижими имоти срещу записване на нови дялове и чрез приемането на нов съдружник.
Разпределението на дружествените дялове след увеличението на капитала следва да бъде в съотношение 51 % за Община Поморие и 49 % за новия съдружник.
3. Възлага на Кмета на Община Поморие да извърши необходимите действия, във връзка извършването на оценка на непаричната вноска и индивидуализирането на новия съдружник.
Приложения: Акт за публична общинска собственост № 6135 от 09.05.2017 г., вписан в Службата по вписванията- Поморие с вх. рег. № 918 от 17.05.2017 г.,  том 3, № 148, дв. вх. рег. № 914

С уважение,
ИВАН АЛЕКСИЕВ
Кмет на Община Поморие


Съгласувал:
Янчо Илиев
Зам.-кмет „БФ“

Съгласувал:
Росица Стоева
Директор дирекция „ПНИАО“


Изготвил:
Хрисанта Чухлева
Началник отдел „ОСТ“

